
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Ciglenica


KLASA: 024-08/23-003/708
URBROJ: 251-13-11-16/002-23-3
Zagreb, 24. travanj 2023.
				
Z A P I S N I K

s 23. sjednice Vijeća Mjesnog odbora Ciglenica, održane 24. travnja 2023. u 19:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Sanja Tonković, Hrvoje Skejić, Goran Štefek, Siniša Bijelić, Marina Milić Babić i Milka Škripek.

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća daje Zapisnik s 22. sjednice na verifikaciju.
Vijeće Mjesnog odbora Ciglenica JEDNOGLASNO prihvaća Zapisnik s 22. sjednice. 

Predsjednica predlaže slijedeći :

DNEVNI RED

1. Prijedlog Poslovnika o radu Vijeća Mjesnog odbora Ciglenica
2. Prijedlog Pravila Vijeća Mjesnog odbora Ciglenica
3. Prijedlog zaključka o postavljanju uzdignute plohe i dopunske ploče ( E 19 ) „ograničenje brzine“ u Zagorskoj ulici kod k.br. 39 i 49
4. Prijedlog zaključka za postavljanjem gumenih zaštitnih stupića u Zlatarskoj ulici kod k.br. 29 i 31 
5. Prijedlog zaključka za postavljanje zaštitne ograde na parceli Hrvatskih željeznica uz prugu na sjevernom dijelu Ivanečke ulice
6. Prijedlog zaključka za sprječavanje parkiranja kamiona na oznaci (H 51) na Selskoj cesti kod k.br. 45
7. Pitanja,prijedlozi i obavijesti

     koji je prihvaćen JEDNOGLASNO.


Ad 1. Prijedlog Poslovnika o radu Vijeća Mjesnog odbora Ciglenica

Predsjednica izvješćuje o materijalima. Otvara raspravu. U raspravi sudjeluju svi nazočni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)

Ad 2.  Prijedlog Pravila Vijeća Mjesnog odbora Ciglenica

Predsjednica izvješćuje o materijalima.  Otvara raspravu. U raspravi sudjeluju svi nazočni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi

Z A K LJ U Č A K
(u privitku)

Ad 3.  Prijedlog zaključka o postavljanju uzdignute plohe i dopunske ploče ( E 19 ) „ograničenje brzine“ u Zagorskoj ulici kod k.br. 39 i 49

Predsjednica izvješćuje o materijalima.Vijeće Mjesnog odbora Ciglenica već 3 godine traži postavljanje uzdignutih pješačkih ploha u Zagorskoj ulici na potezu od raskrižja Selske ceste sa Zagorskom ulicom do Tomislavove ulice, radi učestalih prometnih nesreća na samim pješačkim prijelazima i ostalim dijelovima Zagorske ulice na navedenom potezu zbog neprilagođene brzine i nepoštivanja prometnih propisa propuštanja pješaka preko pješačkih prijelaza. Vijeće Mjesnog odbora Ciglenica podržava postavljanje uzdignutih ploha i dodatne vertikalne signalizacije u svrhu povećanja sigurnosti pješaka i biciklista u prometu. Otvara raspravu. U raspravi sudjeluju svi članovi Vijeća. Predsjednica zatvara raspravu. 
Vijeće Mjesnog odbora Ciglenica JEDNOGLASNO  donosi 

Z A K LJ U Č A K
( u privitku)

Ad 4. Prijedlog zaključka za postavljanjem gumenih zaštitnih stupića u Zlatarskoj ulici kod k.br. 29 i 31 

Predsjednica izvješćuje o materijalima. Vijeće Mjesnog odbora Ciglenica traži postavljanje gumenih zaštitnih stupića na južni nogostup Zlatarske ulice ispred ulaza u zgradu kod k.br. 29  i 31 do kraja ograde i prolaza privatnog parkirališta u istoj ulici u svrhu sprječavanja parkiranja vozila na tom dijelu nogostupa. Uvođenje zabrane parkiranja nije poučilo rezultat, a prilaz stambenim zgradama i dalje bude blokiran nepropisno parkiranim vozilima. Otvara raspravu. U raspravi sudjeluju svi članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi

Z A K LJ U Č A K
( u privitku )

Ad 5. Prijedlog zaključka za postavljanje zaštitne ograde na parceli Hrvatskih željeznica uz prugu na sjevernom dijelu Ivanečke ulice

Predsjednica izvješćuje o materijalima.Vijeće traži od Hrvatskih željeznica, čija je nadležnost osigurati željezničku prugu zaštitnom ogradom u svrhu sprječavanja prelaska pruge i zaštite pješaka. Dionica pruge nalazi se uz same kuće na sjevernom dijelu Ivanečke ulice do samog ulaska u pješački pothodnik. Ograda je postojala na tom dijelu, ali je kroz godine potrgana, te sada pješaci na tom dijelu prelaze prugu, a prije nekoliko godina dijete je stradalo od strujnog udara na vagonima koji tu stoje na kolosijeku, radi nepostojanja ograde na tom dijelu pristup vagonima ima bilo tko. Stoga Vijeće Mjesnog odbora Ciglenica traži vračanje zaštitne ograde na mjestu gdje je i prije bila (još su vidljivi ostaci ograde) uz prugu na sjevernom dijelu Ivanečke ulice na parceli u vlasništvu Hrvatskih željeznica do ulaska u pješački pothodnik u svrhu sprječavanja prelaska pruge i ujedno zaštite građana. Otvara raspravu. U raspravi sudjeluju svi članovi Vijeća. Predsjednica zatvara raspravu. 
Vijeće Mjesnog odbora Ciglenica JEDNOGLASNO donosi 
Z A K LJ U Č A K 
( u privitku )

Ad 6. Prijedlog zaključka za sprječavanje parkiranja kamiona na oznaci (H 51) na Selskoj cesti kod k.br. 45

Predsjednica izvješćuje o materijalima. Vijeće Mjesnog odbora Ciglenica traži da se spriječi parkiranje šleperima i autobusima na navedenoj oznaci koji svakodnevno na tom mjestu stoje parkirani satima, te sprečavaju siguran ulazak i izlazak stanarima okolnih zgrada na Selsku cestu, a sama žuta linija (H 51) koja je ucrtana na tom dijelu označava zabranu parkiranja, ali nije dala rezultate da spriječi parkiranje teretnim vozilima i autobusima na tom dijelu kolnika. U raspravi sudjeluju svi članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)


Ad 7. Pitanja, prijedlozi i obavijesti

Predsjednica Vijeća Mjesnog odbora Ciglenica obavijestila je članove Vijeća o pristiglim upitima i prijedlozima građana. Vijeće Mjesnog odbora Ciglenica je raspravljalo o budućim akcijama i prijedlozima poboljšanja života građana u naselju Ciglenica, prometnoj problematici, te dogovorilo datum održavanja slijedeće sjednice za 15.05.2023. godinu u 19.00 sati.                                            

Sjednica je završila u 19:30 sati.

                                                                                                                           


                                                                                                                                                                                                             
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

